《登高凌歊台》
明代·陶安

粉黛香消辇路荒，雨晴菊意媚重阳。长江落木秋无际，短帽西风鬓有霜。

千嶂马腾环重镇，万松龙舞荫禅房。英雄多被繁华误，蜀雪湘云旧恨长。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。